Naturales quaestiones (Seneca)

Naturales quaestiones sunt opus Senecae, philosophi Romani, senectute iam premente scriptum. Dedicavit eas illi Lucilio Iuniori, cui etiam Epistulae morales et liber sive dialogus De providentia dicati sunt.

In his libris, philosophus magnam partem scientiarum, quas inspectione et investigatione aetas eius noverat, multa industria et diligentia et collegit et replicavit.

Hae quaestiones Senecae divisae sunt in septem libros.
 Primo libro agitur de ignibus caelestibusid est; meteoroides, halos, optica aeris et parhelium. Enumerans inscriptiones, quibus indicantur, quae in singulis voluminibus aguntur, sequor editionem Seneca, Naturales quaestiones, Naturwissenschaftliche Untersuchungen Lateinisch / Deutsch. Übersetzt und herausgegeben von Otto und Eva Schönberger. Stuttgart (Philipp Reclam) 1998. = Universal-Bibliothek Nr. 9644. ISBN 3-15-009644-8,
 secundo de fulminibus et tonitribus 
 tertio de aquis terrestribus
 quarto de Nilo et, post lacunam, de nubibus
 quinto de ventis
 sexto de terrae motu
 septimo de cometis.

Sed Seneca his libris non solum de rerum natura disseruit, immo saepe secundum consuetudinem suam praecepta philosophiae addidit. Iam praefationem composuit tamquam protrepticum ad philosophiam sc. sectae Stoicorum. Praeterea ad finem uniuscuiusque libri maledictum cuiusdam vitii atque opprobrium applicavit, velut de varia abusione variorum speculorum1,16, de condemnendo mortis timore2,59, de cenis contra naturam et hominum et piscium factis3,17-19, de nive et glacie in luxuriam adhibita4,12f, de pravo usu ventorum5,18, contra timorem mortis ad confirmationem animorum6,32, de contemnenda levitate7,30ff.

 Notae 

Nexus externi

Categoria:Encyclopaediae
Categoria:Libri philosophici
Categoria:Ethica
Categoria:Litterae Latinae aetatis Imperii
Categoria:Lucius Annaeus Seneca
Categoria:Italiae scripta
Categoria:Scripta saeculo 1